Előterjesztés Zalakaros Város Önkormányzat Képviselőtestülete 2022. május 26-i ülésére
Tárgy: Beszámoló a Zalakarosi Közös Önkormányzati Hivatal 2021. évi költségvetési gazdálkodásáról 
Az előterjesztést készítette: Horváthné Juhász Barbara pénzügyi osztályvezető
Tisztelt Képviselő-testület!
A Zalakarosi Közös Önkormányzati Hivatal 2021. évi gazdálkodásáról, a rendelkezésünkre bocsátott erőforrások felhasználásáról ezen előterjesztéssel számolunk be.
BEVÉTELEK

A költségvetés bevételeinek módosított előirányzata 112.025.269 Ft, amely 113.913.557 forintra teljesült. 
Zalakaros Város Önkormányzata 101.391.268 forint irányítószervi támogatást nyújtott a Hivatal fenntartására, melyből az állami normatíva 89.881.286 forint volt. Intézményi működési bevételére 4.650.000 forintot terveztünk, a teljesítés 6.493.288. Ft. 
Ebből:

	· 186.562 Ft a Magyar Posta Zrt. által fizetett áram és vízdíj költségtérítés összege;
	

	  -     328.854 Ft a továbbszámlázott telefondíj;
	

	  -     670.000 Ft a Zala Megyei Kormányhivatal által az Okmányiroda működési költségeire (energia, takarítás, hulladékszállítás) fizetett összeg;
	

	  -     450.000 Ft a házasságkötések szolgáltatási díja;  
  -     4.336.900 Ft adminisztrációs szolgáltatás díja Szociális Alapellátó Szolgálattól. Ebből 3.250.000 Ft az előző két év díja, ami utólag került átadásra a KÖH részére. 
  -     1.412 Ft egyéb működési bevétel (kerekítési különbözetek);
  -     4 Ft kamatbevétel;
	  

	  -     519.556 Ft egyéb bevétel (közüzemi díjak visszatérítései).
	


A 2020. évi maradvány összege 5.984.001 forint volt, mely a fenntartó által elvonásra került. 
A bevételek összesítve és kormányzati funkciónként az 1. és a 2.  számú melléklet mutatja be.
KIADÁSOK
A Hivatal kiadásaira biztosított 112.025.269 Ft előirányzatból 99.527.767 forintot használtunk fel, mely teljes egészében működési kiadás volt a következők szerint:
- személyi juttatás




71.772.588 Ft

- munkáltatókat terhelő járulékok


11.069.866 Ft

- dologi kiadás




10.701.312 Ft

- előző évi maradvány elvonása


  5.984.001 Ft

Beruházási és felújítási kiadás a KÖH esetében 2021-ben nem merült fel.

A kiadásokat összesítve és kormányzati funkciónként az 1. és a 2.  számú melléklet mutatja be.
A Hivatal engedélyezett létszáma 2021. január 1-én 16,5 fő volt, az év végi zárólétszám 14,5 főre változott melyből 13,5 fő köztisztiviselői jogviszonyban, 1 fő pedig megbízási jogviszonyban látta el feladatát. 

A létszám alakulását a 5. számú melléklet tartalmazza. 

A Zalakarosi Közös Önkormányzati Hivatal összes maradványa 14.385.790 forint, mely kötelezettségvállalással nem terhelt.
A maradvány összege egyrészt a Szociális Alapellátó Szolgálat által utólag átadott adminisztratív hozzájárulásból, másrészt bérmegtakarításból adódik. Márciustól novemberig nem volt betöltve a jogi referensi álláshely, augusztustól pedig a beruházási és városfejlesztési osztályvezetői állás. 

A maradvány egy részének felhasználását kéri a hivatal engedélyezni egyrészt egy munkaügyi perben megállapított kártérítés és perköltség kifizetésére. Másrészt a hivatali számítógépek állapota szükségessé teszi, hogy ütemezetten cserére kerüljenek. Az idei évben 3 számítógép és egy laptop beszerzését szeretnénk megvalósítani. Szintén a tavalyi bérmaradványból szeretnénk finanszírozni a beruházási és városfejlesztési osztályra 1 fő bérét március hónaptól, 320.000 Ft/hó összegben. 
A hivataltól elvont és önkormányzati tartalékba helyezett maradvány összege 6.446.440 Ft. 

A maradvány számítását részletesen a 6. számú melléklet mutatja be.   
A 7. számú mellékelt a Zalakarosi Közös Önkormányzati Hivatal mérlege. A mérleg főösszege 15.172.578 Ft, mely az előző évinél 7.993.371 Ft-tal több. 

A KÖH mérleg szerinti eredménye 2021. évben 8.386.688 Ft, mely a 2020. évi eredménynél 5.725.557 Ft-tal több.
Az eredmény levezetését a 8. számú mellékelt tartalmazza. 

Kérem a képviselő-testületet, hogy a Közös Önkormányzati Hivatal 2021. évi költségvetési gazdálkodásról szóló beszámolót az alábbi határozati javaslattal fogadja el:
Határozati javaslat

1./ A Képviselő-testület a Zalakarosi Közös Önkormányzati Hivatal 2021. évi költségvetési gazdálkodásáról szóló beszámolót:
                   102.891.268 Ft eredeti bevételi előirányzattal,
                   112.025.269 Ft módosított bevételi előirányzattal,
                   113.913.557 Ft bevételi teljesítéssel,
                   102.891.268 Ft eredeti kiadási előirányzattal,

                   112.025.269 Ft módosított kiadási előirányzattal,

                     99.527.767 Ft kiadási teljesítéssel,

          14.385.790 Ft összes maradvánnyal, amelyből
                             0 Ft kötelezettségekkel terhelt maradvány,
                      14.385.790 Ft szabad maradvány
elfogadja.
2./ A Képviselő-testület a Zalakarosi Közös Önkormányzati Hivatal maradványából 7.339.350 Ft-ot engedélyez a 2022. évi költségvetésben az alábbi célokra felhasználni:

- munkaügyi per kártérítésére és perköltségre 3.584.950 Ft-ot,

- hivatali számítógépek cseréjére 1.100.000 Ft-ot,
- műszaki ügyintéző bérére 3.254.400 Ft-ot.

A maradványból fennmaradó 6.446.440 Ft-ot az intézménytől elvonja és Zalakaros Város Önkormányzatának 2022. évi költségvetésében általános tartalékba helyezi.
Határidő:             2022. május 31. 
Felelős:               Dr. Szentgyörgyvölgyi Eszter
Operatív felelős: Horváthné Juhász Barbara pénzügyi osztályvezető

Zalakaros, 2022. május 9.






Dr. Szentgyörgyvölgyi Eszter







    jegyző

Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára a Beszámoló a Zalakarosi Közös Önkormányzati Hivatal 2021. évi költségvetésének végrehajtásáról napirend kapcsán az előterjesztés szerinti határozati javaslat elfogadását azzal a kiegészítéssel, hogy a képviselőtestület kérje fel a polgármestert és a jegyzőt, hogy a Hivatali humánerőforrás-hiány miatt megnövekedett munkaterhek elismerésére köztisztviselői nap alkalmából nyújtandó jutalom forrásigényére, a júniusi soros ülésre nyújtsanak be pót-előirányzati kérelmet a Zalakarosi Közös Önkormányzati Hivatal részére. 



